Diari Oficial de la Generalitat Valenciana


Sumari del DOGV 6259, del 04-05-2010 (2010/4538)

RESOLUCIÓ de 13 d'abril de 2010, del Rectorat de la Universitat Jaume I, per la qual es convoca una oferta pública per a la constitució d'una borsa de treball de tècnics/ques superiors d'investigació d'aquest organisme, amb contracte laboral temporal per obra o servei (àrea de psicologia clínica).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6259

Data del DOGV
:   04-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/4538


Data del document
:   13-04-2010

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 13 d'abril de 2010, del Rectorat de la Universitat Jaume I, per la qual es convoca una oferta pública per a la constitució d'una borsa de treball de tècnics/ques superiors d'investigació d'aquest organisme, amb contracte laboral temporal per obra o servei (àrea de psicologia clínica). [2010/4538]  
D'acord amb el que preveu l'article 17.2 del II Conveni Col·lectiu del personal laboral de les universitats públiques de la Comunitat Valenciana, aquest Rectorat de la Universitat Jaume I, fent ús de les competències que li confereix la legislació vigent, convoca una oferta pública per a constituir una borsa de treball de tècnics i tècniques superiors d'investigació d'acord amb les següents bases:  
Primera. Objecte i període  
Col·laboració en l'execució de tasques d'investigació i desenvolupament de projectes finançats per la Comissió Europea, a través del Setè Programa Marc i altres convocatòries internacionals, i coordinat des de la Universitat Jaume I, en l'àrea de les tecnologies de la comunicació i la informació en l'àmbit de la psicologia clínica. Participació en la preparació i execució d'aquestes propostes.  
La duració dels contractes derivats de la utilització d'aquesta borsa estarà vinculada a la duració dels projectes i la disponibilitat pressupostària d'aquests.  
S'estableix un període de prova segons el que disposa l'article 16 del II Conveni Col·lectiu del PAS laboral de les universitats públiques de la Comunitat Valenciana.  
Segona. Requisits dels aspirants  
- Ser espanyol o espanyola o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors, en els termes en què aquesta es troba definida en el Tractat Constitutiu de la Comunitat Europea.  
- Tindre complits 16 anys.  
- Estar en possessió del títol de llicenciat o llicenciada. En el cas de titulacions obtingudes a l'estranger cal estar en possessió de la credencial que acredite l'homologació d'aquestes o la credencial de reconeixement per a l'exercici de professions regulades en virtut del Reial Decret 1665/1991, de 25 d'octubre.  
- No patir malaltia ni estar afectat o afectada per limitació física o psíquica que siga incompatible amb l'exercici de les corresponents funcions.  
- No haver sigut separat o separada mitjançant expedient disciplinari del servei de qualsevol de les administracions públiques, ni trobar-se inhabilitat o inhabilitada per a l'exercici de les funcions públiques. Les persones aspirants la nacionalitat de les quals no siga l'espanyola hauran d'acreditar, igualment, no estar sotmeses a sanció disciplinària o condemna penal que impedisca, al seu estat, l'accés a la funció pública.  
Aquests requisits hauran de posseir-se el dia de la finalització del termini de presentació de sol·licituds, i mantindre's fins al moment de la signatura del contracte de treball.  
Si en qualsevol moment posterior a l'aprovació de la llista d'admesos i exclosos, fins i tot una vegada haja finalitzat el procés selectiu, s'advertira inexactitud o falsedat en les sol·licituds o en la documentació aportada pel personal aspirant, aquesta es considerarà defecte irreparable i es resoldrà amb la seua exclusió en el procediment.  
Tercera. Mèrits preferents  
- Es valorarà estar en possessió de la llicenciatura en Filologia Anglesa o en Psicologia.  
- Formació i experiència demostrable en la preparació i gestió de projectes -nacionals i europeus- organització, presentació i justificació.  
- Experiència com a project manager en l'àmbit europeu: gestió I+D de projectes europeus, gestió del consorci en un entorn internacional, reporting (gestió administrativa i financera), i estructura organitzativa de projectes relacionats amb l'ús de les noves tecnologies en l'àmbit de la psicologia clínica.  
- Coneixement i experiència en aspectes legals dels projectes europeus: el contracte amb la CE, acords amb els socis, aspectes legals.  
- Es valorarà preferentment el domini de l'dioma anglès, parlat i escrit.  
- Es valorarà el domini d'altres idiomes de la Unió Europea.  
- Es valoraran els coneixements informàtics.  
Quarta. Sistema selectiu  
Per part de la comissió encarregada de resoldre aquesta selecció, es valoraran els currículums de les persones aspirants d'acord amb el barem que figura en l'annex II. La comissió podrà, si ho considera oportú, realitzar una prova i/o entrevistar les persones aspirants. En el supòsit de fer la prova, aquesta serà eliminatòria i podrà ser teòrica i/o pràctica; es puntuarà de 0 a 10 punts i caldrà obtenir un mínim de 5 punts per a superar-la.  
Els mèrits al·legats en el currículum que no s'hagen justificat documentalment en el termini de presentació d'instàncies no seran tinguts en compte en la resolució del concurs.  
La comissió avaluadora podrà declarar desert el procediment de selecció en el cas que s'hagen valorat els mèrits i, si escau, s'haja realitzat la prova i l'entrevista, i el perfil de les persones candidats no s'ajuste, en la seua totalitat, a les necessitats del projecte.  
Cinquena. Comissió avaluadora  
La comissió avaluadora tindrà l'estructura que figura en l'annex III d'aquesta convocatòria.  
Els membres de la comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La presidència podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
La comissió resoldrà tots els dubtes que puguen sorgir de l'aplicació d'aquestes normes, així com els que puguen produir-se dels casos no previstos.  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per a qualsevol aclariment sobre la convocatòria, les persones interessades podran dirigir-se a Cristina Barrachina (telèfon 371 134 098, adreça electrònica: ).  
Sisena. Presentació d'instàncies  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir de l'endemà de la seua publicació en el Diari Oficial de la Comunitat Valenciana.  
A la sol·licitud s'haurà d'afegir la següent documentació:  
- Una fotocòpia del DNI.  
- Currículum, amb els mèrits justificats documentalment.  
En l'apartat Codi, de la sol·licitud, haurà de figurar el número: 12259  
Les sol·licituds presentades a les oficines de correus hauran de complir el procediment establit en l'article 205.3 del Reglament dels Serveis de Correus. Les sol·licituds s'han de presentar en un sobre obert perquè l'empleat/da hi estampe el segell de dates en la part superior esquerra, en el qual haurà de figurar amb claredat el nom de l'oficina i la data.  
No és necessària la compulsa dels documents que es presenten fotocopiats. És suficient la declaració jurada de la persona interessada sobre l'autenticitat d'aquests, així com les seues dades que figuren en la sol·licitud, sense perjudici que en qualsevol moment la comissió o la Universitat puga requerir les persones aspirants que acrediten la veracitat de les circumstàncies i els documents aportats que hagen sigut objecte de valoració.  
Les persones aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar una declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a les seues expenses o està a càrrec seu.  
Setena. Llista de persones admeses i resultat de la selecció  
Finalitzat el termini per a presentar instàncies, el rector dictarà una resolució per la qual s'aprovarà la llista de persones admeses i excloses en aquest procés selectiu, així com la composició de la comissió avaluadora encarregat de jutjar-lo.  
Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran al tauler d'anuncis del Servei de Recursos Humans, que es troba a la segona planta de l'edifici Rectorat i Serveis Centrals, campus del Riu Sec de la Universitat Jaume I, i en la següent adreça d'Internet: .  
Huitena. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
Castelló de la Plana, 13 de abril de 2010.- El rector: Francisco Toledo Lobo.  
ANNEX I  
Sol·licitud  
DADES PERSONALS  
Primer cognom:  
Segon cognom:  
Nom:  
Data de naixement:  
DNI:  
Telèfon:  
Adreça i codi postal:  
Localitat/comarca o província:  
CODI:   
...  
SOL·LICITE  
L'admissió en el procés selectiu per a cobrir una plaça temporal de ..., convocat per Resolució de data ..., publicada en el Diari Oficial de la Comunitat Valenciana número ...  
DECLARE  
Que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
(Firma)  
Castelló de la Plana, ... d... de 200...   
RECTORAT DE LA UNIVERSITAT JAUME I  
Les vostres dades personals quedaran incloses en el fitxer automatitzat de la Universitat Jaume I, que es compromet a no fer-ne un ús distint d'aquell per al qual han estat demanades, d'acord amb la Llei Orgànica 15/1999, de Protecció de Dades de Caràcter Personal. Podeu exercir, per escrit, els drets d'accés, rectificació, cancel·lació i, si escau, d'oposició, davant del Servei de Recursos Humans d'aquesta Universitat.  
ANNEX II  
Barem  
- Experiència demostrable com a project manager en l'àmbit europeu: gestió I+D de projectes europeus, gestió del consorci en un entorn internacional, reporting (gestió administrativa i financera), i estructura organitzativa de projectes relacionats amb l'ús de les noves tecnologies en l'àmbit de la psicologia clínica: fins a 2 punts.  
- Experiència demostrable en aspectes legals dels projectes europeus: el contracte amb la CE, acords amb els socis, aspectes legals: fins a 2 punts.  
- Domini acreditat de l'idioma anglès: fins a 2 punts.  
- Domini acreditat d'altres idiomes de la Unió Europea: fins a 1 punt.  
- Entrevista: fins a 1,5 punts.  
ANNEX III  
Comissió avaluadora  
Comissió avaluadora titular:  
President: un vicerector o vicerectora de la Universitat Jaume I  
Vocals: 3 en representació de la Universitat Jaume I.  
Secretari: un funcionari o funcionària de carrera del Servei de Recursos Humans, que actuarà com a secretari o secretària amb veu però sense vot  
Comissió avaluadora suplent: la mateixa estructura.